Eriline huvi valitseb nagu ikka $50.000 H.O.R.S.E. turniiri osas. Selle võitmist peetakse teatavasti pokkeriässade seas eriti prestiižeks ning vaevalt leidub  staare, kes oleksid nõus sellelt turniirilt kõrvale jääma. Kindlasti on sellelgi WSOP-l tähelepanu keskmes Phil Hellmuth, kellelt oodatakse 12-da bracelet`i võitmist. Suure huviga jälgitakse naiste esinemist, kellelt oodatakse samuti nii kuldsete käevõrude võitmist kui lõpuks ometi ühe naismängija jõudmist põhiturniiri finaallauda. Ning kindlasti huvitab kõiki see, mida suudavad kogenud live-mängijate vastu teha noored internetipokkeri ässad.